
Parengto sprendimo projekto tikslai ir uždaviniai:
Sprendimo projekto tikslas – perduoti Šiaulių „Saulėtekio“ gimnazijai valdyti, naudoti ir disponuoti juo patikėjimo teise Šiaulių miesto savivaldybei nuosavybės teise nekilnojamąjį turtą materialųjį turtą valdyti, naudoti ir disponuoti juo patikėjimo teise.
Dabartinis sprendimo projekte aptariamų klausimų reguliavimas.
Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2025 m. lapkričio 6 d sprendimu Nr. T-531 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Įgyvendinant projektą Nr. SP2021-1-094 „Šiaulių „Saulėtekio“ gimnazijos sporto aikštyno atnaujinimas“ įrengti nauji sporto inžinieriniai statiniai: tinklinio aikštelė (unikalus daikto numeris – 4400-5915-5747), krepšinio aikštelė (unikalus daikto numeris – 4400-5915-5758), regbio stadionas (unikalus daikto numeris – 4400-5915-5769), šuoliaduobė (unikalus daikto numeris – 4400-6401-5154) ir kitas inžinierinis statinys – kiemo aikštelė (unikalus daikto numeris – 4400-5915-5774). Naujai pastatyti sporto inžinieriniai statiniai ir kiemo aikštele naudojami Šiaulių „Saulėtekio“ gimnazijos veikloje. 
Tarybos sprendimo projektu siūloma anksčiau nurodytą Šiaulių miesto savivaldybei nuosavybės teise priklausantį nekilnojamąjį turtą – sporto inžinerinius statinius ir kiemo aikštelę – perduoti Šiaulių „Saulėtekio“ gimnazijai valdyti, naudoti ir juo disponuoti patikėjimo teise Šiaulių „Saulėtekio“ gimnazijos nuostatuose numatytoms veikloms įgyvendinti.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus Šiaulių „Saulėtekio“ gimnazijai naujai sukurta sporto infrastruktūra ir kiemo aikštelę bus sukurtos sąlygos tinkamam ugdymo procesui vykdyti, užtikrinta naujai pastatytos infrastruktūros priežiūra ir naudojimas.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimo įgyvendinimui reikalingų priimti papildomų teisės aktų nenumatoma.
Kiek biudžeto lėšų pareikalaus ar leis sutaupyti sprendimo įgyvendinimas.
Sprendimui įgyvendinti lėšos nebus reikalingos.
Sprendimo projekto rengėjas ar rengėjų grupė, sprendimo projekto iniciatoriai.
Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel.(0 41) 383 447.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Turto skyriaus vedėja					  Violeta Tylenienė
